גלית גיאת

גלית גיאת-זובר (נולדה ב-3 באוקטובר 1971 בגבעת שמואל) היא שחקנית, קומיקאית וזמרת ישראלית. זוכת פרס מסך הזהב חמש פעמים ברציפות.

==ביוגרפיה==
נולדה וגדלה בגבעת שמואל ליחיאל וכרמלה גיאת, כבת בכורה ולה שלוש אחיות קטנות. למדה בתיכון תלמה ילין.

בצה"ל שירתה בלהקת פיקוד המרכז, בבימויו של איקה זהר אשר הקים את להקת פיקוד המרכז מחדש עם יאיר רוזנבלום - שגם היה אחראי על הניהול המוזיקלי של הלהקה. לצדה שירתו בלהקה גם עידן אלתרמן ודדי זהר.

ב-1993 היא הייתה בין המלווים של הזמר אדם בקדם האירוויזיון.

== קריירה ==

===בטלוויזיה ובקולנוע===
בשנים 1993-1996 גילמה את שרית אוחיון לצד איילת זורר ואורי בנאי בסדרת הטלוויזיה "עניין של זמן" שיצרה יפה אורנשטיין וביימה יעל גרף, וב-1998 גילמה את שרית גם בספין אוף "עשרים פלוס".

בשנת 1994 השתתפה בסרטו של מנחם גולן "גיבורים קטנים" לצד אלון אבוטבול ואורי גבריאל.

ב-1995 גילמה את נועה בסדרת הטלוויזיה "הלו פנינה" שהייתה סדרה ללימוד עברית ומנטאליות ישראלית לעולים חדשים ששודרה בטלוויזיה החינוכית.

ב-1996 גילמה את מקרנה בקלטת הווידאו לילדים "מועדון גן הרקדנים" שביימה רחל שיין ארגמן.

בשנים 1996-1999 גילמה את תמר רוטנברג לצד נתן רביץ בסדרה "כסף קטלני" שכתב איציק גלעד וביים ערן ריקליס. על משחקה בסדרה זו זכתה בפרס מסך הזהב לשחקנית הטובה ביותר בסדרה דרמטית ב-1999.

ב-1997 הגישה את התוכנית "החופש הגדול" בטלוויזיה החינוכית.

בשנים 1997-2004 גילמה את אתי הלל בסדרת הטלוויזיה "שמש" לצד צביקה הדר. על משחקה בסדרה זו זכתה גיאת ארבע שנים ברציפות (בשנים 1999-2002) בפרס מסך הזהב לשחקנית קומית.

בשנת 1998 הופיעה גיאת במופע "פעמוני היובל".

בשנת 2001 הנחתה גיאת את הפסטיגל לצד צביקה הדר והתחרתה בו עם השיר "עוד געגוע" שזכה במקום השני.

ב-2003 דיבבה את מרינה בסרט הקולנוע "סינבד: אגדת שבעת הימים". באותה שנה הייתה חלק מהפקת העונה הראשונה של התוכנית "כוכב נולד", ובשנת 2005 הנחתה את התוכנית "לא נפסיק לשיר".

בשנים 2005-2008 השתתפה בתוכנית הטלוויזיה "אפצ'י וסיפור" ששודרה בערוץ 1.

ב-2006 גילמה את תמי בסדרת הטלוויזיה "אגדת דשא" שכתב גל פרידמן וביים עופר ויצמן. באותה השנה גילמה את אגתה דה לה בטטה בתוכנית הילדים פטטה מכוכב בטטה - בסוכה של הופ.

בשנים 2007-2008 גילמה את סמדר עוזרי שפיגלמן במשך 2 עונות בסדרת הטלוויזיה "הנפילים" שביים רובי דואניאס.

ב-2008 השתתפה בתוכנית הטלוויזיה "שולץ". באותה שנה השתתפה בעונה הרביעית של התוכנית "רוקדים עם כוכבים" לצד הרקדן קיריל סיבולפוב, וזכתה עמו במקום הראשון. באותה השנה השתתפה בפרסומת של ״דוקטור בייבי״.<ref> </ref>

ב-2010 הגישה את פרס ״סדרת הילדים של השנה״ לצידו של גדי רבינוביץ' בטקס נבחרי הילדים של ערוץ הילדים.<ref> </ref> בנוסף באותה השנה השתתפה בפרסומת של ״עדן טבע מרקט״.<ref> </ref>

ב-2012 גילמה את סימה בסרטו של בני תורתי "בלדה לאביב הבוכה". באותה השנה התארחה בתוכנית הבישול של השף משה שגב שנקראת "שגב במטבח".<ref> </ref>

ב-2013 גילמה את מזל בסרטו של דן תורג'מן "רימון הזהב".

ב-2014 השתתפה בסדרת הדוקו-ריאליטי "בוליווד", ובמסגרתה אף זכתה בחוזה בוליוודי לשלוש שנים. באותה השנה התארחה בתוכנית הטלוויזיה התיעודית של ערוץ הילדים "Me אני" הופיעה בספיישל בוליווד. כמו כן באותה השנה הגישה את פרס ״מצחיקן השנה״ לצידן של מעיין רפאלי, ובת אל מוסאי בטקס נבחרי הילדים של ערוץ הילדים.<ref></ref>

בשנים 2017-2022 שיחקה בקומדיית מצבים "סברי מרנן" בדמותה של לירי גבריאל, בת זוגו של איתמר (אותו מגלם יניב פולישוק).

בשנת 2020 השתתפה בתוכנית המציאות "הזמר במסכה" של ערוץ 12 בתור היעל, והגיעה למקום החמישי. באותה שנה השתתפה בסדרה "זיגי" בתפקיד נועה צפריר.

ב-2021 השתתפה בסרט ״רסיסים״ של דינה פרלשטיין. באותה השנה השתתפה במופע ״80 לצדי צרפתי״ מופע הצדעה לצדי צרפתי שחוגג 80, המופע שודר בקשת 12. כמו כן באותה השנה גם השתתפה ״מופע מחווה ליורם גאון״ מופע חגיגי לרגל יום הולדתו ה-80 של יהורם גאון בהפקת עיריית ירושלים וביוזמת כאן גימל, ושודרה בכאן 11.<ref></ref>

ב-2023 התארחה בתוכנית הרדיו ״קול האוניברסיטה״ שהנחה צח שמעון.<ref></ref>

===בתיאטרון===
בתיאטרון העממי השתתפה ב-1994 במחזמר "חנות קטנה ומטריפה" שביימה שירלי דשא בהפקת אברהם דשא פשנל.

ב-1999 גילמה את הנסיכה אאודה במחזמר "סביב העולם בשמונים יום" שכתב וביים ירון כפכפי (על פי "מסביב לעולם בשמונים יום" מאת ז'ול ורן).

ב-2001 השתתפה ב"פלאנובלה של פסטיגל" שביים חנוך רוזן.

ב-2002 גילמה את מריקה, התפקיד הראשי במחזמר "רמבטיקו" מאת קוסטאס פריס שביים מיכה לבינסון בתיאטרון חיפה.

ב-2010 שיחקה בהצגת הילדים "הענק וגנו הקסום" שעיבד וביים ליאור כלפון על פי אוסקר ויילד.

ב-2014 גילמה את אום כולתום במחזמר "אום כולת'ום" שביים יגאל עזרתי בתיאטרון יפו.

ב-2015 גילמה את אנה, התפקיד הראשי במחזמר "המלך ואני" מאת רוג'רס והמרשטיין שביים צדי צרפתי.

====בתיאטרון הבימה====
בין השנים 1998-2021 גילמה את ויקטוריה בהצגה "בוסתן ספרדי" מאת יצחק נבון שביים צדי צרפתי.

ב-2000 גילמה את גילג'אן בהצגה "נאסר א-דין" מאת דן אלמגור שביים צדי צרפתי.

ב-2005 גילמה את נעמה, אשתו של שלמי (אבי קושניר) בהצגה "שלמה המלך ושלמי הסנדלר" מאת סמי גרונמן שביים אילן רונן.

ב-2008 החלה להשתתף במופע שביים אלון אופיר "בראבו - שרים 90 להבימה" לצד לירז צ'רכי, ניקי גולדשטיין ועידו רוזנברג.

החל מ-2024 החלה להשתתף בהצגה "האמיני יום יבוא" שמספרת על תולדות חייה של יפה ירקוני.<ref></ref>

===מוזיקה===
גיאת מופיעה עם האנסמבל לפולקלור לטינו-אמריקאי במופע "רוח האנדים", הכולל מוזיקה מארצות דרום אמריקה. המופע כולל שירים של מרסדס סוסה ואריאל רמירס וקטעים אינסטרומנטליים מהמוזיקה העממית והכפרית-ילידית של ארצות האנדים.

ב-2011 העלתה את המופע "שושנה, יפה ואסתר גם" - מופע מחווה לשירים של שושנה דמארי, יפה ירקוני ואסתר עופרים.

ב-2018 הוציאה גיאת את אלבומה הראשון, "שירת לבבי" ופתחה בסיבוב הופעות שמלא בכל שירי האלבום ושירים שמלווים אותה לאורך שנות הקריירה שלה.

==חיים אישיים==
גיאת נשואה למרסלו זובר ולהם שלושה ילדים. מתגוררת בגבעת שמואל. בעבר גיאת ניהלה מערכת יחסים של שמונה שנים עם השחקן דדי זהר שאיתו שירתה בצה״ל והשתתפה איתו בקלטת הילדים "מועדון גן הרקדנים".<ref></ref>

==קישורים חיצוניים==

* 
* 
* 
* 
* 
* 
* 
* 
* טל פרי, [https://web.archive.org/web/20171201031050/http://mooma.mako.co.il/Article.asp?GroupID=1912&itemID=83025&ArtistID=27308 אינדיאנית ים תיכונית], ראיון באתר "MOOMA" , 19 בספטמבר 2009
* 
* 
* 
* 
* ענת מוניץ, [http://www.habama.co.il/Pages/Description.aspx?Subj=7&Area=1&ArticleId=24870 גלית גיאת בין המזרח הרחוק למזה"ת], ראיון באתר "הבמה", 14 ביולי 2015
* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:זמרות ישראליות
קטגוריה:זמרים ישראלים
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:מנחות טלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:זוכי רוקדים עם כוכבים (ישראל)
קטגוריה:זוכי פרס מסך הזהב: שחקנים
קטגוריה:משתתפות הפסטיגל
קטגוריה:סברי מרנן: שחקנים
קטגוריה:משתתפי הזמר במסכה (תוכנית טלוויזיה ישראלית)
קטגוריה:מנחים ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:מדבבות ישראליות
קטגוריה:שחקניות קולנוע חרדי
קטגוריה:מדבבים ישראלים
קטגוריה:זמרים ישראלים ממוצא תימני
קטגוריה:גבעת שמואל: אישים
קטגוריה:ישראליות שנולדו ב-1971
קטגוריה:ישראלים שנולדו ב-1971